Хороскоп за 26 ноември - 2 декември
Овен 21 март - 20 април Съботният ден отприщва личната ви инициатива като пълноводна река. Ще свършите добра работа, ще почивате качествено, на приятно и релаксиращо място и може да вземете приза, ако участвате в един или друг тип състезания. Планирайте разговори с роднини по имотни и наследствени въпроси. В неделя огледайте или капарирайте имот. Това е най-благоприятният ден за този месец за покупка на апартамент, офис или ателие. Понеделнишки не предприемайте нищо съществено. Очертават се опити за навлизане в личната ви територия. Ще ви провокират и спекулират с търпението ви. Ако се уговорите за нещо, ще се окажете в губеща позиция. Не позволявайте да ви убеждават или разубеждават. Отложеното за вторник до 14 ч. ще има успех и най-важното може да ви направи независими и много по-самостоятелни в действия и възможности. Родените в първата декада ще получат дължими пари и услуги и ще придвижат успешно една важна за тях работа. Неблагоприятно за раждане около 14 ч. Предстои новолуние, което ограбва личния ни потенциал и енергията, необходима за внедряване в нова среда. Вечерта сте податливи на комплекси и въздействие, някой ще се възползва. На 30-и ще се събудите с важна мисъл и вдъхновение, които е изгодно да се реализират. На 1-ви е добре да се стартира нов бизнес, да се отвори заведение и търговски обект. На 2-ри вървите към изневери. Телец 21 април – 20 май През уикенда пътят ви ще е като бягане с препятствия. Ще срещате противопоставяне и неразбиране от страна на семейството и близките, ще се налага да прекрачвате обещания и да не се съобразявате с тези, които не се съобразяват с вас. И ако на пътя ви се е изправила непреодолима преграда просто заобиколете, търсете странични пътища за реализиране на замислите си, но не се отказвайте от тях. С времето ще убедите околните да повярват в правилния ви избор. В неделя се заемете с прочистващи и разчистващи процедури. Пазете очите, следете кръвното. Не се карайте излишно с тези, с които може просто да не се съобразите и да направите каквото смятате за необходимо. В понеделник гонете от живота си фалшивите връзки. Не е ден за запознанства, за старт на нови инициативи, за участие в залагания и конкурси. Във вторник до обед може да направите силен ход и просто да бъдете себе си. Вечерта не спорете, няма да ви стигнат силите да оборите нечии претенции. Планирайте начинанията си за следващите дни. На 30-и яжте това, което ви се яде, и правете това, което усещате за правилно. 1-ви е най-благоприятния ден за месеца за старт на нови бизнес инициативи и отваряне на заведение или дори временна сергия по празниците. 2-ри ви носи среща или познанство, от чието влияние дълго няма да се отървете, но ще ви е хубаво. Близнаци 21 май – 21 юни Символ на съботния ден е реката, която неотклонно се стреми към морето. Така и вие в този ден се устремете към морето на своите мечти, надежди и амбиции. Не позволявайте да ви отклоняват от целта. Заобикаляйте камъните по пътя си и търсете нови варианти за постигане на далечни цели. Препоръчват се водни процедури. Мислете за прекрасни неща и те ще ви се случват. В неделя ще се събудете с прозрението къде е добре да живеете или работите и на кого може да се доверите. Денят е благоприятен за нови начинания, за предложения, сватби и годежи. Каквото започнете, ще върви по правилата и ще носи късмет. В понеделник от всички страни ще ви притискат, ще се окажете в капана на ласкателства и подстрекателства, които няма да успеете да контролирате. На 29-и е точното новолуние в знака на опозицията ви Стрелеца. До обед все пак може да постигнете нещо самостоятелно, но постепенно енергията ви се изчерпва и до вечерта ще попаднете под неприятни и агресивни влияния. Не планирайте раждане със секцио около 14 ч. 30-и е ден изпъстрен със съвети и знаци, на които няма да обърнете внимание и ще загубите. На 1-ви стартирайте паралелен бизнес. Направете промоция, започнете нова инициатива. Няма да ви липсват клиенти. На 2-ри не бягайте от любовта. Вероятни са връзки по месторабота или поради неизбежната командировка. Рак 22 юни - 21 юли В събота рано сутринта може и да срещнете затруднения с близките и децата, но след това ще навлезете в силен и късметлийски период. Препоръчват се пътувания, релаксиращи моменти и водни процедури. Всичко предприето ще ви носи лично удовлетворение и късмет във връзките. Напипвате интуитивно не само правилната посока но и точния подход към всички засегнати в ситуацията. Ден за пътувания и опознаване на света от различна гледна точка. Неделният ден е с ведра, хармонична и балансираща енергетика. Проведете някои оздравителни процедури. Ден на духовно прозрение за целите и пътя напред. Движете се оптимистично, с всичко може да се справите. В понеделник родените в третата декада ще имат по-голям късмет, но всичко трябва да се прави с внимание. Не са изключени травми и инциденти. Тъмните сили се активизират. Лош ден за запознанства. Ограничете контактите и не започвайте нова работа. На 30-и в обедните часове е новолунието. Енергията е на кота нула. Вечерта направете освещаване и промоция на нов продукт. На 1-ви се сблъсквате директно с конкуренти в бизнеса и деловата ви дейност. Но може би най-трудно ще ви бъде на 2-ри, когато ще попаднете в лапите на една страстна връзка, от която трудно ще излезете. Ден на изневери по всички линии на живота. Отложете запознанствата за уикенда. Лъв 22 юли - 22 август Съботният ден е зареден с ултимативност, нетърпение и несъгласие. Всеки се стреми да доминира. Трудно ще се разберете с половинката и децата. Още по-трудно ще ви бъде с роднините, които напират за делене на имоти и наследства. Очертават се тежки сблъсъци на интереси. Вдигате кръвното и адреналина, но си гоните целите, без да изпускате контрола. Ще ви коства много да балансирате ситуацията и в неделя. Може да вземете решение за отделяне от родителите или децата. Направете размествания у дома. Родените в третата декада ще имат тежък и натоварен понеделник. Не предприемайте нищо съществено, не водете преговори и не подписвайте важни документи. Вероятно е да попаднете под нечий контрол, в момент когато си мислите, че доминирате. На 29-и до 14 ч. може да си позволите повече волности, личен избор и старт на нова инициатива. Всеки може да покаже колко струва и на какво е способен, за да постигне амбициите си. На 30-и ще се събудите с готовото решение на наболял проблем. Подсъзнанието ви дава ценни съвети. С лекота ще победите в конкурентни битки и ще спечелите едно тежко състезание. Родените в третата декада може да открият и отдавна търсения обект за работа и живот. Намирате жилище или офис. 1-ви е много добър ден за старт на нов бизнес. На 2-ри не се обвързвайте с никого за нищо. Дева 23 август – 22 септември На 26-и чакайте подкрепа и съдействие. Тръгнете в избраната посока. Ще постигнете максималното. Енергетиката на 27-и е блага и хармонична. Не си нарушавайте спокойствието, релаксирайте, пътувайте и търсете място на сила. Ще намерите своето райско кътче и сродна душа. Реализирайте всяка вдъхновена мисъл или прозрение. На 28-и ограничете избора и контактите до минимум. Започнатото ще тръгне накриво и ще се нуждае от поправки, които ще ви излязат скъпо. Не търсете и не давайте съвети. Очертават се опити за намеса в личния ви избор и работна програма. На 29-и до 14 ч. сме оставени на собствения си избор, може да постъпите както го усещате за правилно. Няма да има негативни последствия. Вечерта е рискова за редените в първата декада, а на 30-и и останалите ще се поизпотят и ще изгубят контрол в една трудна ситуация. По някакъв начин в сряда може да скъсате семейни или приятелски връзки. Доверете се на интуицията, а не на нечии съвети или агресивно насочена информация. Здравето е нестабилно. Каквото загубите, трудно ще възстановите. На 1-ви късметът ви се връща към обед и то залпово, с покана и съобщение, което ще ви издигне на високи позиции. Стартирайте нов бизнес и подпишете нови договори. За 2-ри не планирайте съвместни инициативи. Сами си вършете работата, ако искате да успеете. Везни 23 септември – 22 октомври 26-и дава възможност да постигнете отдавна гонена цел, да изкачите връх в кариерата и да спечелите поредното житейско състезание. Активизирайте се, пътувайте, търсете лични и делови контакти и не се отказвайте от целите си независимо какво се случва. Някой ще се върне една крачка назад, за да може да направи две напред до вечерта. Неделният ден носи релакс и късмет, възможност да се преместите в нов дом или офис или да придобиете такъв. По някакъв начин се заземявате на подходящо за бъдещето и целите ви място. На 28-и е вероятна агресивна реакция и намеса в плановете ви. Не споделяйте важни факти и решения. Тъмните сили вършат черните си дела. Не се обвързвайте с никого за нищо. 29-и има своята светла и тъмна половина. До обед правите самостоятелни крачки, а в следобедните часове ограниченията ще са повече. Хората с комплекси ще позволяват намеси. Емоционалното ви пристрастие позволява на някого да се разпорежда в живота и в личния ви избор. На 30-и ще се събудите с вярното чувство за полезното и вредното. Не игнорирайте гласа на интуицията. Това ще помогне на 1-ви до обед да изпреварите конкуренцията със силен ход. След това навлизате в рисков период. Проблемът на 2-ри е, че смесвате работата със секса и удоволствията. Така нищо няма да свършите като хората. В петък вечер стойте далече от рискови компании. Скорпион 23 октомври – 22 ноември До обед ще се раждат деца с нестандартна ориентация. И в личния ви избор ще има такива нестандартни моменти, в които няма да реагирате така както другите очакват от вас. Едно пътуване ще промени всяка ситуация към по-добро. Не забравяйте, че винаги е в по-добра позиция този, който се качва във влака, а не този, който остава на перона да чака. Всяка промяна, всяко ново решение и желание за действие ще ви зареждат с положителна енергия. Така и в неделния ден ще постигнете максималното. Няма да мине без сблъсъци на интереси, позиции и мнения. Луната от вашия знак е в препчуващ аспект с Марс от Водолей. Приятели и близки ще се опитват да ви поставят ултиматуми, но това още повече ще ви нахъса да си гоните личния интерес. И за понеделник съветът към другите е да не ви провокират, за да не пострадат. Ще използвате позволени и непозволени средства и ще постигнете своето. На 29-и до обед някой ще се изплъзне от личния ви контрол. До вечерта ще бъдем ръководени от комплексите на миналото. Трудно ще се откриват правилните решения. 30-и е ден на ултиматумите. Който се свие ще бъде използван и изолиран от играта. 1-ви е благоприятен за старт на нов бизнес, особено ако е свързан с Коледните празници и новогодишното пазаруване. На 2-ри играете ролята на фаталния партньор, от когото не може да се избяга. Стрелец 23 ноември – 21 декември 26-и е ден за нов избор за старт на нови проекти, за пътувания към близки и далечни цели, които ще ви оправят настроението и подобрят отношенията с партньори. Може да се решите на силен ход и на връзка носеща печеливша перспектива и за двете страни. Отбележете си, че 27 ноември и 27 декември са двата най-благоприятни дни до края на годината за покупка на недвижим имот и всякакъв тип брокерски инициативи. Неделният ден е чудесен за нови начинания, за публични изяви и участия в състезания. Ще реализирате успешно всяка благодатна мисъл и идея. Пазете очите. Предстоящото новолуние във вашия знак попада върху звездата Антарес, която е имала силно влияние в хороскопа на Ванга. Може да се отвори третото око, но очите трябва да се щадят. На 28-и не чакайте пощада както от конкуренти, така и от близки. Тенденцията е един друг да си навреждаме и манипулираме, вместо да се обединим. Това, за което не искате никой да ви се меси, свършете сутринта на 29-и. Предстои новолуние в обедните часове. Неблагоприятно за планирано секцио. 30-и е ден на конфликти. Доверете се на интуицията и на усета за хора и ситуации. На 1-ви отворете своята новогодишна сергия, офис или нов щанд в магазина. Действайте активно в търговските инициативи. На 2-ри Меркурий напуска вашия знак и отива да помага в бизнеса на Козирога. Козирог 22 декември – 20 януари Сутринта на 26-и на пътя ви са заложени прегради. Изчакайте, до обед ситуацията ще се промени, ще направлявате своя и чуждия избор и нещата ще стават така както сте ги намислили и планирали. Ще намерите изход от ситуация, която отдавна не ви дава мира и покой. Неделният ден е с хармонична и ведра енергетика, която действа пречистващо и оздравяващо. Добре е да се започне прочистваща диета до новолунието на 29-и. Контролирайте емоциите. Не се напрягайте излишно. Не сечете дървета. В понеделник нищо важно да не се предприема. Лош ден за годежи и брак, както и всякакъв тип обвързване. Единият ще манипулира другия, ще липсва равнопоставеност на връзката. Във вторник преминаваме на нов кръг на лично и творческо развитие. Това е моментът, след който наоколо вече ще се усеща Коледния дух. Предстои някаква особена трансформация, която ще ни направи по-добри. Земята е най-близо до енергийния си и духовен център Слънцето на Коледа. Планирайте живота и личния си избор занапред. В сряда ще се събудите с перфектната идея и дано имате условия и възможности да я осъществите. На 1-ви задвижете нов бизнес проект, включете се активно в търговската инициатива. От 2-ри Меркурий навлиза в Козирог. Чакайте печалби, фирмено и лично финансиране. На 2-3-ти правите силен ход, особено ако сами си вършите работата. Водолей 21 януари - 19 февруари Родените в третата декада ще имат една силна събота, с възможност за реализация на замисли и амбиции, че и нещо емоционално в добавка. Доверете се на интуицията, не се отказвайте от срещи и покани, търсете ново място на сила, любов и лично вдъхновение. До вечерта колелото на съдбата ще се завърти, ще навлезете в рисков и неблагоприятен период. В неделя не си нарушавайте спокойствието, не влизайте в спорове и се стремете към повече хармония във връзките. Разберете се с децата по наследствените дела, не влизайте в имотни спорове. На 28-и водете изчаквателна политика, не предприемайте нищо съществено, ако не искате да го провалите и да загубите предимства. Тъмнината на предстоящото новолуние ни обгръща. Може да попаднете в неприятни положения, да се почувствате пренебрегнати, ощетени и забравени. Но всичко ще е само миг, още на 30-и ще почувствате някаква особена сила, ще се справите с неприятности, комплекси и губещи положения и ще намерите правилния подход във всяка ситуация. Този ден ви зарежда с идеи и вдъхновение, което е добре да излеете в активни делови и творчески мероприятия на 1-ви. Началото на декември ще отприщи търговската ви инициатива. Коледната търговия е в разцвета си. На 2-ри се пазете от чуждо влияние. Очертават се любовни авантюри. Риби 20 февруари - 20 март Символ на съботния ден е тризъбецът на Нептун, а управляващата стихия е тази на водните знаци. Изпълвате се със сила, а в главата ви се оформя печеливша идея. Действайте активно, насочете енергията и импулса си за действие в нужната посока. Късметът ви се задейства, лесно преодолявате преградите по пътя си и до вечерта ще сте на точното място в компанията на подходящи хора и с намерение да разрешите общите въпроси. И в неделя вървите към победа и лична реализация, намирате и място на сила, комфорт и релакс, а може би това е най-важното в този динамичен живот. На 28-и се ориентирайте към приключване, а не към започване. Разчистете терена на връзките. От особена важност е да прекратите вредни контакти и да се откажете от вредни навици. До новолунието проведете прочистваща и пречистваща диета. На 29-30-и се вслушвайте повече в гласа на интуицията. Тези дни са за планиране, а не за действие. Пасивността е нежелателна, но активните мероприятия оставете за началото на декември. На 1-ви следобед може да получите покана и изгодно предложение. Моментът е благоприятен за старт на нови бизнес инициативи. На 2-ри в живота ви може да влезе любовта и едно добро приятелство. Не се препоръчват колективни инициативи. Ден за среща на четири очи и ръце. За събота планирайте голям купон с хубаво похапване. /monitor.bg